ПРОТОКОЛ № 10
от заседание на Комисията по
предотвратяване и установяване на конфликт на интереси и взаимодействие с Инспектората към Висшия съдебен съвет,
проведено на  17 март 2014 г.

Днес, 17 март  2014 г., понеделник, в сградата на Висшия съдебен съвет се проведе заседание на Комисията по предотвратяване и установяване на конфликт на интереси и взаимодействие с Инспектората към ВСС, в състав: 

			          ПРЕДСЕДАТЕЛ:	НЕЗАБРАВКА СТОЕВА
				         ЧЛЕНОВЕ: 	ВАСИЛ ПЕТРОВ
ГАЛИНА КАРАГЬОЗОВА
КАЛИН КАЛПАКЧИЕВ
ОТСЪСТВАЛИ няма.

Няма представители на Инспектората към ВСС.

І. Взаимодействие с Инспектората към Висшия съдебен съвет:

1. ОТНОСНО: Становище от Главен инспектор на ИВСС по възражения по Акт за резултатите от извършена планова проверка в Районна прокуратура гр. Луковит на основание Заповед № ПП-01-107/25.10.2013 г. на Главния инспектор на ИВСС.

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

Приема за сведение становището от Главен инспектор на ИВСС по възражения по Акт за резултатите от извършена планова проверка в Районна прокуратура гр. Луковит на основание Заповед № ПП-01-107/25.10.2013 г. на Главния инспектор на ИВСС.

2. ОТНОСНО: Информация от окръжния прокурор на Окръжна прокуратура гр. Пазарджик за изпълнение на препоръките, дадени в становище на Албена Костова – инспектор в ИВСС по сигнал с вх.№ Ж-13-1106/13 г. и сигнал с вх.№ Ж-13-1107/13 г.

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

Приема за сведение информацията от окръжния прокурор на Окръжна прокуратура гр. Пазарджик за изпълнение на препоръките, дадени в становище на Албена Костова – инспектор в ИВСС по сигнал с вх.№ Ж-13-1106/13 г. и сигнал с вх.№ Ж-13-1107/13 г. 

3. ОТНОСНО: Информация от окръжния прокурор на Окръжна прокуратура гр. Ловеч за изпълнение на препоръките, дадени в Акт за резултатите от извършена планова проверка  в Окръжна прокуратура гр. Ловеч на основание Заповед № ПП-01-118/2013 г. на Главния инспектор на ИВСС. 

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

Приема за сведение информацията от окръжния прокурор на Окръжна прокуратура гр. Ловеч за изпълнение на препоръките, дадени в Акт за резултатите от извършена планова проверка  в Окръжна прокуратура гр. Ловеч на основание Заповед № ПП-01-118/2013 г. на Главния инспектор на ИВСС. 

4. ОТНОСНО:  Писмо от инспектори С. Бошнакова, Д. Йосифова и З. Тодорова от ИВСС до председателя на Софийски районен съд. 

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

4.1. Приема за сведение писмото от инспекторите С. Бошнакова, Д. Йосифова и З. Тодорова от ИВСС до председателя на Софийски районен съд. 
4.2. Копия от писмото да се приложат към личните кадрови досиета на:
……………………..

ІІ. По Закона за предотвратяване и установяване на конфликт на интереси:

5. ОТНОСНО: Декларации по чл. 12 от ЗПУКИ.
На основание чл. 35, ал. 1 и 2 от ЗСВ г-жа Незабравка Стоева  не участва при докладването, обсъждането и вземането на решение относно подадена декларация по чл. 12, т. 3 от ЗПУКИ /вх. № 98-00-077/11.03.2014 г./ от .........................................................., включена под № 12 в приложения списък. Декларацията се докладва от г-н Васил Петров, който председателства заседанието на комисията в тази част.

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

5.1. ПРИЕМА декларациите по чл. 12 от ЗПУКИ по приложения списък.
5.2. КОНСТАТИРА неизпълнение на разпоредбата на чл. 15 от ЗПУКИ относно срока за подаване на декларациите по т	.1 и т.7 от приложения списък.
5.3. Неподадените в срок декларации да се докладват на първото заседание на комисията през м. април 2014 г.

6. ОТНОСНО: Писмо с вх.№ 97-00-050/06.03.2014 г. от КПУКИ относно искане за предоставяне на доказателства на основание чл.25, ал.2, т.4 от ЗПУКИ във вр. с чл. 22з, ал.2 от ЗПУКИ.

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

Да се предоставят на Комисията за предотвратяване и установяване на конфликт на интереси наличните във ВСС документи. 

ІІІ. Разни:

7. ОТНОСНО: Заповед № 511/27.02.2014 г. на Главния прокурор на РБългария относно изменение на Заповед № 36/2012 г. на Главния прокурор. 

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

7.1. Приема за сведение Заповед № 511/27.02.2014 г. на Главния прокурор на РБългария относно изменение на Заповед № 36/2012 г. на Главния прокурор. 
7.2. Заповед № 511/27.02.2014 г. на Главния прокурор на РБългария относно изменение на Заповед № 36/2012 г. на Главния прокурор да се препрати на всички постоянни комисии към ВСС, за сведение. 

8. ОТНОСНО: Докладна от Валери Михайлов – директор на дирекция „Информационни системи” в изпълнение на решение на КПУКИВИВСС по протокол № 8/24.02.2013г.
 
КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

Отлага разглеждането на предложението на Главния инспектор на ИВСС и докладната от инж. Валери Михайлов – директор на дирекция „Информационни системи” относно възможността за създаване на официален e-mail адрес на КПУКИВИВСС, на който ИВСС да изпраща официално актовете за резултатите от извършените проверки до изготвянето на правила за работа с регистъра на актовете на ИВСС.

9. ОТНОСНО: Доклад от Силвия Илиева – и.д. Главен секретар на ВСС относно преструктуриране, трансформиране на съществуващи щатни длъжности и разкриване на нови щатни длъжности. 

Комисия по предотвратяване и установяване на конфликт на интереси и взаимодействие с Инспектората към Висшия съдебен съвет обединява дейността на две комисии, съществували при предишния състав на Висшия съдебен съвет като две отделни постоянни комисии.  
Наблюдава се увеличаване на обема на работа по всяко направление – както по ЗПУКИ, така и във връзка с взаимодействието с ИВСС, вследствие на новия подход в работата на комисията за проследяване изпълнението на дадените от ИВСС препоръки и влизането в сила на разпоредбите на новата глава ІІІа от ЗСВ. 
Освен дейностите по подготовка на заседанията на комисията и изпълнение на взетите решения, които се извършват при подпомагане на всяка една от комисиите на ВСС, експертите на КПУКИВИВСС поддържат и три регистъра – регистър на актовете на ИВСС, регистър на декларациите по чл. 12 от ЗПУКИ на магистратите и регистър на сигналите за конфликт на интереси срещу магистрати и решенията на КПУКИ по тях. Освен въвеждането на информация във всеки един от тези регистри се извършват и много други дейности по първоначална обработка на получените документи, свързването им в преписки, сканиране и последваща обработка на сканираното изображение, систематизиране и архивиране на преписките в текущ архив. Независимо от въвеждането на данни в регистъра на декларациите по ЗПУКИ, за тяхното публикуване на интернет страницата на ВСС се ползва и отделен програмен продукт. 
Въведените в регистрите данни се ползват ежедневно и за получаване на вярна и навременна информация се налага тяхното своевременно актуализиране. Информацията следва да се въвежда ежедневно, в момента на нейното получаване, но с оглед ангажираността на сътрудниците на комисията с други задачи често това се извършва със закъснение. 
Поради горното, комисията намира, че сътрудниците за подпомагане на дейността й следва да бъдат определени, както следва:
- във връзка с взаимодействието с ИВСС - един експертен сътрудник – юрист, който да не бъде ангажиран с работа в други комисии и с извършване на други дейности;
- един експертен сътрудник за работа по ЗПУКИ;
- един технически сътрудник, който да не бъде ангажиран с други дейности и с работа в други комисии.
И към настоящия момент експертното подпомагане на комисията се извършва единствено и само от двама експерти – по един за всяко направление от дейността й, а техническото обслужване и на двете направления се извършва от един технически сътрудник, но същите са натоварени с работа в други комисии и с изпълнението на много други дейности, вменени им по длъжностна характеристика. 
Комисията счита, че при обсъждане на възможностите и нуждите от преструктуриране, трансформиране на съществуващи щатни длъжности и разкриване на нови щатни длъжности следва да се вземат предвид горните съображения, особено при определяне на необходимите нови щатни бройки за съдебни служители, като се приеме решение за увеличаване на щатната численост на АВСС с необходимия щат, позволяващ разпределението на длъжностите по начин, удовлетворяващ потребностите на комисията.

Въз основа на изложеното и във връзка с изготвянето на функционален анализ на администрацията на ВСС

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

9.1. При определяне на необходимия брой нови щатни бройки за съдебни служители в администрацията на ВСС да се вземат предвид потребностите на комисията от един технически сътрудник, един експерт - юрист за работа по взаимодействието с ИВСС и един експерт за работа по ЗПУКИ, които да не бъдат ангажирани с работа в други комисии и извършване на други дейности, вменени им по длъжностна характеристика. 
9.2. Решението да се предостави на Комисия „Съдебна администрация” към ВСС.

10. ОТНОСНО: Доклад от Силвия Илиева – и.д. Главен секретар на ВСС относно частично преструктуриране на звената в АВСС, трансформиране на налични щатни длъжности, съгласия за обявяване на конкурси и назначаване, както и за преназначаване, съгласно чл. 343, ал.2, предложение последно от ЗСВ, и назначаване на длъжности по чл. 68, ал.1, т.4 от КТ, докато бъдат заети въз основа на конкурс.

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

Комисията ще се произнесе по доклада от Силвия Илиева – и.д. Главен секретар на ВСС след произнасяне на работната група, определена с решение на ВСС по протокол № 11/12.03.2014г., за представяне на предложения за структуриране на Администрацията на Висшия съдебен съвет.

11. ОТНОСНО: Обобщена информация по антикорупционния доклад на ЕС – 2014 г.

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

Приема за сведение предоставената информацията по антикорупционния доклад на ЕС – 2014 г.

ПРЕДСЕДАТЕЛ НА КОМИСИЯ ПО
ПРЕДОТВРАТЯВАНЕ И УСТАНОВЯВАНЕ 
НА КОНФЛИКТ НА ИНТЕРЕСИ И
ВЗАИМОДЕЙСТВИЕ С ИНСПЕКТОРАТА 
КЪМ ВИСШИЯ СЪДЕБЕН СЪВЕТ: /п/

НЕЗАБРАВКА СТОЕВА

Експертен сътрудник  на комисията:

И. Котева /п/

Д. Янкова /п/

Изготвил протокола:

М.Китова   /п/